King om Eikrem: - Han er min Mesut Özil
King brukte 102 sekunder på å vise seg frem da han kom inn i det 64. spilleminuttet mot Kypros. 2-0-målet hadde det aldri blitt noe av om ikke tidligere lagkamerat Eikrem var på banen. - Vi har bodd sammen i to år og trent sammen i tre. Jeg vet hvilken type fotballspiller han er og han vet hvilken type jeg er. Jeg kan lese hva han skal gjøre fem sekunder før han gjør det, sier King til VG. VG Direkte:Vi fulgte Norge - KyprosDa 21-åringen satte inn 2-0-målet til Norge, og dermed også punkterte kampen, var det Eikrem som fintet seg gjennom gjestenes forsvar og deretter trillet ballen ut til King. Sportsbloggen:Problemet Drillo må løse Fra kort hold var han sikker da han plasserte ballen i hjørnet bak en utspilt Kypros-keeper. King sammenligner samspillet han har med Eikrem, med det Cristiano Ronaldo og Mesut Özil hadde i Real Madrid før Özil ble Arsenal-spiller i sommer.Det var Tarik Elyounoussi som sendte Norge i ledelsen før King dukket opp snaut 25 minutter før slutt og økte. Eikrem roser lagkameraten. - Jeg tror jeg har hatt noen assister til ham tidligere og vi kjenner hverandre veldig godt. Joshua begynner å bli en voksen gutt og har vært i fantastisk form i det siste. Vi spilte sammen på reservelaget til United og da hadde jeg noen pasninger til ham der også, sier Eikrem.Men Blackburn-spilleren måtte starte på benken i kampen mot Kypros og kjemper for å få starte mot Sveits på tirsdag. Selv mener King at han la inn en god søknad for å få en plass på laget. - Jeg synes jeg startet dårlig, mistet ballen og skapte trøbbel for oss, men så ropte jeg på «Maggie», som jeg har gjort i tre år i United, fikk ballen og la den i lengste. Magnus' overblikk er helt fantastisk. Han var god i dag og ga meg ballen i det rette øyeblikket, sier han. Etter at Norge vant mot Kypros og at både Sveits og Albania gikk på en smell i sine kamper fredag, ligger Drillos på 2. plass i gruppe E. Med 11 poeng er Norge fire poeng bak Sveits i kampen om plassen som gir direkte adgang til VM i Brasil neste år. 2. plassen kan gi playoff dersom minst én av toerlagene i de andre åtte gruppene har færre poeng enn Norge når samtlige kamper er ferdigspilt.
(Norge - Kypros 2-0) Joshua King (21) og Magnus Wolff Eikrem (23) spilte sammen i Manchester United i tre år. Mot Kypros viste de hvor godt de kjenner hverandre.